《答吴检详用饶字韵见寄二首 其二》
宋代·林希逸

白发溪干住，虽贫买竹饶。名惭五云吏，梦断七星桥。

烹鲤梅春小，归鸿柳雪消。两乡同此月，庐阜亦非遥。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。